संस्‍कृति‍ और साहि‍त्‍य के सवालों में व्‍यस्‍त रहने वाले नामवरजी को सभी रंगत की वि‍चारधारा के राजनीति‍क दल सम्‍मान देते हैं, प्‍यार करते हैं। उनके लेखे असल संघर्ष राजनीति‍ में नहीं संस्‍कृति‍ में चल रहा है। यही हमारे अन्‍य परि‍वर्तनकामी लेखकों की भी राय है। संस्‍कृति‍ में संघर्ष के कारण मौजूदा लोकतंत्र के बारे में तमाम रंगत के क्रांति‍कारी लेखक मौजूदा लोकतंत्र और पूंजीवाद पर सवालि‍या नि‍शान लगाते रहते हैं। आज जि‍स तरह लोग ग्‍लोबलाईजेशन के मानवीय आयाम की हि‍मायत कर रहे हैं। उसी तरह नामवरी फि‍नोमि‍ना समाजवाद के मानवीय चेहरे की मांग करता रहा है।